किसान आंदोलन से उपजे हालात को देखते हुए देश के दुश्मनों को मतभेदों का लाभ उठाने से रोकें - Samvaddoot\nHome samvaddoot किसान आंदोलन से उपजे हालात को देखते हुए देश के दुश्मनों को...\nकिसान आंदोलन से उपजे हालात को देखते हुए देश के दुश्मनों को मतभेदों का लाभ उठाने से रोकें\nकिसी भी देश के नेताओं के लिए यह स्वाभाविक है कि वे राजनीति में सक्रिय रहकर अपने दल, कार्यक्रम और विचारधारा को प्रोत्साहन दें। इतिहास ने हमें यह सबक सिखाया है कि जब भी राजनीतिक वर्ग ने अपने संकीर्ण हितों की र्पूित के लिए राष्ट्रीय सुरक्षा हितों की अनदेखी की तो देश को उसका भारी खामियाजा भुगतना पड़ा। कई बार तो यह कीमत सदियों तक चुकाई गई। हमारी कमजोरियों का लाभ उठाकर देश के दुश्मन अगर अपना पूरा नियंत्रण स्थापित नहीं कर पाए तो भी वे उसे और कमजोर करने में सफल रहे। भारत में ऐसी स्थितियों के तमाम उदाहरण भरे पड़े हैं। भारतीय इतिहास का सबक स्पष्ट है कि चाहे कोई राजनीतिक दल सत्तारूढ़ हो या फिर विपक्ष में, उसे अपने राजनीतिक एजेंडे की र्पूित करने के लिए किसी भी सूरत में देश के सुरक्षा हितों को तिलांजलि नहीं देनी चाहिए। मैं यह बात इसलिए कर रहा हूं, क्योंकि फिलहाल देश सुरक्षा चुनौतियों के जोखिम से जूझ रहा है। इन चुनौतियों को देखते हुए राजनीतिक वर्ग के लिए यह आवश्यक है कि वह सुरक्षा चुनौतियों पर अपने राजनीतिक मतभेद भुलाकर किसी आम सहमति पर पहुंचे। व्यापक स्तर पर हो रहे वैचारिक टकराव के बावजूद सुरक्षा संबंधी इन मुद्दों का समाधान निकालना ही होगा, क्योंकि इन मुद्दों पर भारत के भविष्य को लेकर देश-विदेश में सवाल उठ रहे हैं।\nसामाजिक एवं आर्थिक मुद्दा सुरक्षा की चुनौती न बन पाए\nराजनीतिक वर्ग को सामाजिक एवं आर्थिक मुद्दों को इस प्रकार संभालना चाहिए कि वे सुरक्षा की चुनौती का सवाल न बन जाएं। किसानों के मौजूदा आंदोलन के संदर्भ में यह बहुत प्रासंगिक है। राजनीतिक वर्ग को यह सुनिश्चित करना होगा कि देश के दुश्मनों को इसमें दखल देकर लाभ उठाने का कोई अवसर न मिले। इसे अनदेखा न किया जाए कि ब्रिटेन और कनाडा के साथ ही कई देशों में कुछ समूह खालिस्तान की मुहिम के लिए सक्रिय हो गए हैं। इन देशों में मुख्यधारा की राजनीति के कई नेता भी किसान आंदोलन पर अनुचित टिप्पणियां कर चुके हैं। भारत सरकार ने आंतरिक मामलों में हस्तक्षेप वाली इन टिप्पणियों को खारिज करके उचित ही किया।\nभारतीय सिख देशभक्त हैं लेकिन अनदेखी नहीं की जा सकती\nकिसान आंदोलन से उपजे हालात को देखते हुए भारतीय राजनीतिक वर्ग को इन देशों से अधिक पाकिस्तान की भूमिका पर ध्यान देना होगा। इसमें कोई संदेह नहीं कि भारतीय सिख देशभक्त हैं और राष्ट्र के प्रति उनका अमूल्य योगदान है, जो निरंतर जारी है, लेकिन इसकी अनदेखी नहीं की जा सकती कि पाकिस्तान हमेशा से भारतीय सिख समुदाय को बरगलाने के प्रयास में जुटा रहा है। तमाम पाकिस्तानी विद्वान और सामरिक विशेषज्ञ मानते हैं कि विभाजन के दौरान सिखों को निशाना बनाना ऐतिहासिक गलती थी और यदि केवल हिंदुओं पर ही हमला किया जाता तो शायद सिखों ने पाकिस्तानी इलाकों से पलायन न किया होता। इस प्रकार हिंदुओं के खिलाफ मुस्लिमों और सिखों की मजबूत दोस्ती गांठी जा सकती थी।\nपाकिस्तान सिखों को साधने की हरसंभव तिकड़म आजमा रहा है\nपाकिस्तानी विद्वान हिंदुओं और सिखों के बीच चले आ रहे रोटी और बेटी के रिश्तों के बावजूद ऐसी सोच रखते हैं। पाकिस्तानियों के ऐसे विचारों को अनदेखा नहीं किया जा सकता, क्योंकि पाकिस्तानी खुफिया एजेंसियां खालिस्तान सहित तमाम अन्य मुद्दों के माध्यम से सिखों को साधने की हरसंभव तिकड़में आजमा रही हैं। इस संदर्भ में मैं अपने राजनयिक दौर के कुछ अनुभव भी साझा करना चाहूंगा।\nपाकिस्तान खालिस्तान को लेकर दुष्प्रचार करता है\nमैंने जब भी पाकिस्तानियों से पूछा कि जब दोनों देशों के बीच पंजाब सीमा पर कोई विवाद नहीं है तो फिर वे क्यों खालिस्तानी मुहिम का समर्थन करते हैं? इस पर उनका जवाब हमेशा गोलमोल रहता था। मैंने उन्हेंं बताया कि भारत इससे वाकिफ है कि तीर्थयात्रा के लिए पाकिस्तान जाने वाले सिख जत्थों के समक्ष वे खालिस्तान को लेकर दुष्प्रचार करते हैं। आखिर जब तमाम सिखों को यह नागवार गुजरता है तब फिर वे अपनी आदत से बाज क्यों नहीं आते? इस सवाल का भी उनके पास कोई सीधा जवाब नहीं होता था। यह किसी से छिपा नहीं कि कई खालिस्तानी समर्थक पाकिस्तान में शरण लिए हुए हैं।\nसरकार और विपक्ष किसान आंदोलन का ठोस समाधान निकालें\nजब पाकिस्तानी राजनयिकों का इस ओर ध्यान दिलाया जाता तो अधिकांश इससे इन्कार करते और या फिर चुप्पी साध लिया करते। इससे जाहिर होता है कि भारत की परेशानी बढ़ाने का पाकिस्तान कोई अवसर नहीं छोड़ेगा। किसी भी देश के राजनीतिक वर्ग को यह समझना चाहिए कि दुश्मनों को उसके सामाजिक एवं आर्थिक मतभेदों का लाभ उठाने का कोई मौका न मिले। मैं एक बार फिर दोहराना चाहूंगा कि सिखों की वफादारी असंदिग्ध है, लेकिन पाकिस्तानी एजेंसियां बहुत शातिर हैं। उन्हेंं किसी साजिश के लिए कोई अवसर न दिया जाए। सरकार और विपक्ष के लिए यह आवश्यक हो जाता है कि वे किसान आंदोलन का मिलकर कोई ठोस समाधान निकालें।\nजब बात भारत के सुरक्षा हितों की आती है तो सभी राजनीतिक मतभेद किनारे कर दिए जाते हैं\nराजनीतिक वर्ग को दुनिया को यही संदेश देना चाहिए कि जब बात भारत के सुरक्षा हितों की आती है तो सभी राजनीतिक मतभेद किनारे कर दिए जाते हैं। वर्ष 1994 में ऐसा ही एक अवसर आया था, जब संसद ने दुनिया को संदेश देने के लिए सर्वानुमति से संकल्प पारित किया था कि जम्मू-कश्मीर में अपने हितों को लेकर भारत कभी कोई समझौता नहीं करेगा। फिलहाल वास्तविक नियंत्रण रेखा यानी एलएसी पर चीन का रवैया भी लगातार आक्रामक बना हुआ है। उससे सैन्य एवं कूटनीतिक वार्ता जारी है, लेकिन यह सवाल अभी भी जस का तस बना हुआ है कि क्या वह गत वर्ष अप्रैल वाली स्थिति की ओर वापस लौटेगा? किसी भी सूरत में भारत 1998 की अपनी उस नीति पर कायम नहीं रह सकता, जो एलएसी पर शांति सुनिश्चित करने पर आधारित है।\nचीन और पाकिस्तान के नापाक इरादों के कारण बढ़ती सुरक्षा चुनौतियां\nचीन की गतिविधियों ने फिर से दर्शा दिया है कि उस पर भरोसा नहीं किया जा सकता। ऐसे में राष्ट्रीय सहमति के आधार पर चीन को लेकर नए सिरे से दृष्टिकोण और नीति बनानी होगी। यह दृष्टिकोण साथ-साथ विकास की गुंजाइश जैसे किसी मुगालते के बजाय वास्तविकता पर आधारित होना चाहिए। चीन और पाकिस्तान के नापाक इरादों के कारण बढ़ती सुरक्षा चुनौतियां और तेजी से बदलते वैश्विक ढांचे और कोविड-19 जैसी महामारी के कारण बदलते समीकरण जैसे मसले हमारे राजनीतिक वर्ग की प्राथमिकता में होने चाहिए। इसका यही अर्थ है कि हमें किसान आंदोलन का तत्काल समाधान निकालना होगा।\nPrevious articleलोकसभा का गतिरोध खत्म करने पर विपक्ष कर रहा विचार, पीएम मोदी ने ली उच्‍चस्‍तरीय बैठक, जानें क्‍या बना फॉर्मूला\nNext articleकिसानों के समर्थन में MP कांग्रेस भोपाल में करेंगी चक्का जाम, भारी पुलिस बल तैनात\nमध्यप्रदेश सहकारिता महासंघ के कर्मचारी अपनी मांगो को लेकर बैठे अनिश्चित...\nMP में नहीं लगेगा लॉकडाउन, इंदौर-भोपाल समेत5जिलों में नाइट...\nब्रेकिंग – शाला परिसर को बनाया था मयखाना,3निलंबित प्राचार्य...\nवनमंत्री विजय शाह नए साल की सुबह देखेंगे पेंच नेशनल पार्क...\nउन्नाव : संदिग्ध परिस्थिति में जंगल में बंधी मिलीं3लड़कियां,...\nकानून का राज स्थापित करने मीडिया की है महत्वपूर्ण भूमिका :-...\nIndore: मोबाइल चोरी के शक में मूक बधिर को पिटाई, बाद...\nबालाघाट में नाइट कर्फ्यू नहीं, गृह विभाग की अनुमति के बाद...


प्रिंस फ़िलिप: अपने दिल की सुनने वाला दिलचस्प इंसान - Grihshobha\nप्रिंस फ़िलिप: अपने दिल की सुनने वाला दिलचस्प इंसान\nब्रिटेन की महारानी एलिज़ाबेथ द्वितीय के साथ अपनी विवाहित ज़िंदगी के 70 साल गुजारने वाले फिलिप भले ही कभी किंग नहीं कहलाए, वे हमेशा प्रिंस फ़िलिप ही रहे, मगर सही मायनों में सारा साम्राज्य उन्होंने ही संभाला.\nGarima Pankaj | April 21, 2021\nप्रिंस फिलिप का 100 वें जन्मदिन से दो महीने पहले9अप्रैल 2021 को निधन हो गया. वह एक बहुत दिलचस्प और बहुमुखी प्रतिभा वाले इंसान होने के साथ नायाब पति थे जिन्होंने शादी के बाद सारी उम्र अपनी पत्नी का एक परछाई की तरह साथ दिया.\nकैसा था फिलिप का बचपन\nप्रिंस फिलिप का जन्म 10 जून 1921 को यूनान के कोर्फू द्वीप में हुआ था. वे यूनान के प्रिंस एंड्रयू और बैटनबर्ग की प्रिंसेस एलिस के सब से छोटे और इकलौते बेटे थे. इस तरह जन्म से फिलिप का संबंध ग्रीक और डेनिश शाही परिवारों से था. लेकिन एक साल बाद ही वहां तख्तापलट हुआ और पूरे परिवार को यूनान छोड़ कर इटली जाना पड़ा.\nफ़िलिप का बचपन कुछ खास अच्छा नहीं बीता. बचपन में उन्होंने काफी कुछ खोया और दुख और निराशा का सामना किया. साल 1930 में नर्वस ब्रेकडाउन के कारण उन की माँ को एक मानसिक स्वास्थ्य केंद्र भेजना पड़ा. उन के पिता भी दूर हो गए क्योंकि उन्होंने फ्रांस की एक महिला के साथ बसने का फ़ैसला किया. ब्रिटेन में उन की मां के रिश्तेदारों ने उन की देखभाल की.\nपढ़ाई के लिए उन का दाखिला गोर्डनस्टाउन के एक स्कॉटिश बोर्डिंग स्कूल में कराया गया. स्कूल के संस्थापक और हेडमास्टर का नाम कर्ट हैन था.\nस्कूल में फ़िलिप ने मजबूत इंसान के तौर पर जीवन जीना सीखा. वे आत्मनिर्भर बने. सुबहसुबह उन्हें ठंड में उठना पड़ता और काफ़ी दूर तक दौड़ लगानी पड़ती. साल 1937 में फ़िलिप की चार बहनों में से एक, सेसिली की उन के जर्मन पति, सास और दो युवा बेटों के साथ एक हवाई दुर्घटना में मृत्यु हो गई. वह उस समय गर्भवती थीं.\nTags: prince philipp cause of deathprince philipp familyprince philipp newsprince philipp storyprince philipp wifePrince philippinesprince philippines childhoodprince philippines death


गलवान घाटी हिंसा पर प्रियंका ने लिखा, केंद्र सरकार ने देश को अंधेरे में क्यों रखा? – Janpad News Live\nगलवान घाटी हिंसा पर प्रियंका ने लिखा, केंद्र सरकार ने देश को अंधेरे में क्यों रखा?\nshantanu June 20, 2020\nलद्दाख के गलवान घाटी में चीन से हुई हिंसक झड़प में 20 भारतीय सैनिक मारे गए । इसके बाद से ही केंद्र सरकार पर विपक्षी पार्टियां हमलावर हैं । वहीं, देश भर में चीन को लेकर लोगों के बीच गुस्सा है । लोग विरोध जताते हुए चीनी समानों का बहिष्कार कर रहे हैं ।\nइस बीच कांग्रेस नेता राहुल गांधी, सरकार पर लगातार अक्रामक रुख अपनाए हुए हैं । राहुल गांधी ने बॉर्डर पर भारतीय सैनिकों के बिना हथियार होने का मुद्दा उठाया था । जिस पर सरकार की ओर से स्पष्टीकरण भी दिया गया कि गलवान में तैनात जवानों के पास हथियार थे ।\nहालांकि, इस मुद्दे को राहुल गांधी ने एक बार फिर उठाया । उन्होंने एक वीडियो शेयर किया, जिसमें गलवान घाटी में चीन के साथ भिड़ंत में घायल हुए एक सैनिक के पिता कह रहे हैं कि उनके बेटे से बात हुई और उसने बताया कि उनके पास हथियार नहीं था। राहुल गांधी के शेयर इस वीडियो पर कांग्रेस की महासचिव प्रियंका गांधी ने भी सरकार पर हमला किया है । प्रियंका ने लिखा, केंद्र सरकार ने देश को अंधेरे में क्यों रखा?\nगौरतलब है कि राहुल गांधी ने गुरुवार को आरोप लगाया था कि हमारे सैनिक खाली हाथ बॉर्डर पर गए थे, इसलिए चीन ने धोखे से उन्हें मार दिया । हालांकि, विदेश मंत्री एस. जयशंकर ने जवाब में कहा था कि सैनिकों के पास हमेशा हथियार होते हैं और उस दिन भी थे । विदेश मंत्री ने कहा था कि समझौते के तहत भारतीय सैनिक गोली नहीं चला सकते थे ।\nवहीं, आज हुई सर्वदलीय बैठक के बाद प्रधानमंत्री नरेंद्र मोदी ने सभी राजनीतिक दलों को आश्वस्त किया कि हमारी सेनाएं, सीमाओं की रक्षा करने में पूरी तरह सक्षम हैं । प्रधानमंत्री नरेंद्र मोदी ने सर्वदलीय बैठक के बाद कहा कि न तो वहां कोई हमारी सीमा में घुसा हुआ है और न ही हमारी कोई पोस्ट किसी दूसरे के कब्जे में है ।\nपीएम मोदी ने कहा कि लद्दाख में हमारे 20 जांबाज शहीद हुए, लेकिन जिन्होंने भारत माता की तरफ आंख उठाकर देखा था, उन्हें वो सबक सिखाकर गए ।\nलखनऊ यूनिवर्सिटी ने एग्जाम की तारीखों का किया एलान, 8 जुलाई से 14 अगस्त तक होंगें एक्ज़ाम\nमृतक महिला में हुई कोरोना संक्रमण की पुष्टि, स्वास्थ्य महकमें में मचा हड़कंप


स्पोर्ट्सकीड़ा एक्सक्लूज़िव: WWE में भारत की पहली महिला रैसलर कविता देवी ने कई मुद्दों को लेकर अपनी बात रखी\nWWE रिंग में कदम रखने वाली पहली महिला रैसलर हैं कविता देवी\nप्रोफेशनल रैसलिंग वर्ल्ड में भारत पर हाल ही में बहुत ज्यादा फोकस रहा है। जिंदर महल WWE चैंपियन हैं और उनका साथ सिंह ब्रदर्स देते हैं। सोंजय दत्त एक्स-डिवीज़न के चैंपियन हैं और अब कविता देवी भी WWE में कम्पीट करने वाली पहली महिला रैसलर बन गई हैं। 34 वर्षीय कविता देवी ने हाल ही में 32 विमेंस "मे यंग क्लासिक टूर्नामेंट" में हिस्सा लिया था और वह WWE का हिस्सा बनने वाली पहली भारतीय महिला थीं। हमने उनकी अबतक की यात्रा, उनके अनुभवों और उनके भविष्य के प्लांस के बारे में बात की।\nWWE में कम्पीट करने वाली पहली भारतीय महिला रैसलर बनकर आपको कैसा महसूस हो रहा है? इतने बड़े लेवल पर भारत को रिप्रेजेंट करना, यह मेरे लिए गर्व की बात है। पूरा देश मुझपर गर्व महसूस कर रहा है क्योंकि मुझे वहां के लोगों ने बेहद पसंद किया था। सभी को इस बात की ख़ुशी है कि भारत से एक महिला ने इतने बड़े स्टेज तक पहुंचने में कामयाब पाई है।\nवहां पर अलग-अलग देश की रैसलर्स थीं, क्या आपको भाषा से सम्बंधित कुछ दिक्कतें आईं? मुझे वहां पर ट्रांसलेटर दिया गया था। मैं थोड़ा बहुत इंग्लिश बोल और समझ सकती थी। मुझे किसी प्रकार की कोई भी दिक्कत नहीं आई। सिंह ब्रदर्स जो जिंदर महल के साथ आतें हैं, वे मुझसे मिलने आए थे और उन्होंने मेरी काफी मदद की। मुझे कभी भी वहां पर अनकम्फर्टेबल नहीं लगा। सभी ने मेरी काफी मदद की।\nIf young girls in India neededastrong female role model, meet Kavita Davi. 1st Indian born female to compete in @WWE! ??#MaeYoungClassicpic.twitter.com/YMs7FLNfni\nक्या आप शुरू से ही WWE की फैन थीं? मुझे WWE के मुकाबले देखना बेहद पसंद था, लेकिन मैं कभी सोच भी नहीं सकती थी की मैं रिंग में उतर पाऊंगी। मैं एक लोकल शो में थी और वहां एक ओपन चैलेंज दिया गया, मैंने अपना हाथ बिना सोचे समझे उठा दिया और जब मैं रिंग में पहुंची तो मुझे भरोसा हो गया कि मैं यह कर सकती हूं। इसके पहले मैं सिर्फ बाहर से ही देखा करती थी। फिर मैंने द ग्रेट खली के अंडर काम करना शुरू किया। उन्होंने मुझसे कड़ी मेहनत करवाई और मुझे भविष्य के लिए तैयार किया।\nआपके सबसे फेवरेट WWE सुपरस्टार्स कौन हैं? बेशक, खली। द अंडरटेकर, जॉन सीना, मैं इन सभी के मुकाबले भी देखती थी। मैंने कभी वीमेन रैसलिंग नहीं देखी। मैंने एक इंटरव्यू देखा था जिसमें यह निष्कर्ष निकाला गया था कि भारतीय महिला कभी रैसलिंग रिंग में नहीं जातीं हैं। इससे मुझे चोट पहुंची और मैंने कहा कि मौका मिलने पर मैं जरूर जाऊंगी। पूरा भारत WWE का दीवाना है (मुस्कुराती हैं)\nक्या आपको ट्रिपल एच से मिलने का मौका मिला था? आपका अनुभव कैसा था? वह काफी सिंपल, सभ्य और अच्छे थे। उन्होंने मुझे भारत से WWE में आने वाली पहली महिला रैसलर बनने की बधाई दी और उन्होंने कहा कि उन्हें मुझपर गर्व है। उन्होंने मुझे आगे की जर्नी के बारे में कुछ सुझाव भी दिए और जमकर मेहनत करने को कहा।\nपहले राउंड में डकोटा ताई के खिलाफ मुकाबले के बारे में आपका क्या कहना है? डकोटा ताई बेहद अच्छी रैसलर हैं, वह काफी चतुर और काफी मजबूत थीं। सभी रैसलर्स वहां पर अच्छी थीं और अपने देश की नंबर 1 रैसलर थीं। मुझे उनके बीच में खड़े होकर गर्व महसूस हो रहा था क्योंकि कम्पटीशन लेवल बेहद हाई था।\nक्या आपको लगता है कि आपके प्रदर्शन से भारतीय लड़कियां भी WWE का रुख करेंगीं ? मेरा मानना है कि यह संभव है। अगर आप मुझे रैसल करते हुए देखेंगे तो मैं पारम्परिक भारतीय पोशाक में थी। भारत के कल्चर को रिप्रेसेंट करना बेहद जरुरी है। मेरा लक्ष्य वहां जाकर अन्य भारतीय लड़कियों के लिए WWE के दरवाज़े खोलने का था और मैं दिखाना चाहती थी कि आपको इंटरनेशनल परफॉर्मर्स जैसी किंग ऑफ़ रिंग गियर की जरूरत नहीं है। मैंने पारंपरिक कपड़ों में ही बेहद हाई लेवल पर कम्पीट किया। लड़कियां मेरी परफॉरमेंस से काफी प्रेरणा ले रही हैं। आने वाले महीनो में, आप जालंधर की CWE अकैडमी में और भी लड़कियों को जॉइन करते हुए देखेंगे।यह जितना ज्यादा लोगों तक पहुंचेगा, उतनी ज्यादा लड़कियां इम्प्रेस होंगी और फिर अपनी पहचान बनाने आएंगी।\nआपके लिए अब अगला पड़ाव क्या है? क्या आप किसी खास रैसलर के खिलाफ लड़ना चाहेंगी? मेरा अगला टार्गेट WWE वीमेंस चैंपियन बनने का है। चाहे वो शार्लेट हो या साशा बैंक्स या बेली। मैं ग्रेट खली के अंडर कड़ी मेहनत कर रही हूं और मैं जिंदर महल और द ग्रेट खली की तरह WWE पर राज़ करना चाहूंगी। एक दिन भारतीय महिला भी राज़ करेगी।\nआपको हिसाब से 'मे यंग क्लासिक टूर्नामेंट' कौन जीतगा? देखिये, यह मैं आपको नहीं बता सकती। इस लेवल पर आकर सभी बराबर हैं, जब मैच होगा तो हमें यह पता चल जाएगा। जो भी सबसे मजबूत रैसलर होगी, वह यह टूर्नामेंट जीत जाएगी। लेखक: ऋजु दासगुप्ता, अनुवादक: मनु मिश्रा\nPublished 01 Sep 2017, 09:45 IST